**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh integrovaného národného energetického a klimatického plánu na roky 2021 - 2030 |
| **Predkladateľ (a spolupredkladateľ)** |
| Ministerstvo hospodárstva Slovenskej republiky |
| **Charakter predkladaného materiálu** | ☒ | Materiál nelegislatívnej povahy |
| ☐ | Materiál legislatívnej povahy |
| ☐ | Transpozícia práva EÚ |
|  |
| **Termín začiatku a ukončenia PPK** |  |
| **Predpokladaný termín predloženia na MPK\*** | *Október 2019* |
| **Predpokladaný termín predloženia na Rokovanie vlády SR\*** | *December 2019*  |
|  |
| 1. **Definovanie problému**
 |
| Nariadenia EP a Rady (EÚ) č. 2019/1999 o riadení energetickej únie a opatrení v oblasti klímy (ďalej len „nariadenie Governance“) definuje formu a obsah tzv. integrovaných národných energetických a klimatických plánov (ďalej len „NECP“), ktoré budú hlavným strategickým dokumentom jednotlivých členských štátov EÚ v oblasti energetiky a klímy.V zmysle nariadenia Governance bol každý členský štát EÚ povinný do 31. 12. 2018 spracovať a predložiť EK pracovnú verziu (návrh) NECP. Slovenská pracovná verzia NECP bola na rokovanie PV MH SR (per rollam) predložená 20. 12. 2018 a následne predložená Komisii. |
| 1. **Ciele a výsledný stav**
 |
| Vybudovanie konkurencieschopného nízkouhlíkového hospodárstva je dlhodobou prioritou energetickej politiky Slovenskej republiky. Za kľúčové pre dosiahnutie prechodu k nízkouhlíkovej ekonomike sa považuje budovanie konkurencieschopnej nízkouhlíkovej ekonomiky SR.Pre zabezpečenie energetiky, ktorá je v súlade s princípmi trvalo udržateľného rozvoja, sú prioritné:zvyšovanie podielu nízkouhlíkovej a bezuhlíkovej výroby elektriny,využívanie jadrovej energetiky ako hlavného bezuhlíkového zdroja elektriny,optimalizácia podielu OZE, najmä pri výrobe tepla,využívanie zemného plynu ako „paliva prechodu“ k nízkouhlíkovej ekonomike, dekarbonizované plyny a vodík ako palivá v dlhodobom horizonte.Opatrenie na zabezpečovanie environmentálnej udržateľnosti:zlepšiť využívanie výnosov z mechanizmov Kjótskeho protokolu prostredníctvom zelenej investičnej schémy,zabezpečiť finančné mechanizmy ako aj využiť výnosy SR z dražieb kvót v rámci systému obchodovania s emisnými kvótami na podporu energetického sektora so zameraním na prioritné oblasti v súlade s princípmi trvalo udržateľného rozvoja ako je vyššie uvedené,* zintenzívniť aktivity v oblasti znižovanie CO2, predovšetkým odvetví dopravy,
* dôsledne posudzovať výstavbu nových zdrojov na premenu energie vzhľadom na možné negatívne dopady na zníženie efektívnosti,
* pripraviť opatrenia, ktoré by umožnili dosahovať ekonomický rast založený na nízkouhlíkovej a energetickej menej náročnej ekonomike,
* vypracovať energeticko-klimatický národný plán v rámci nového systému Energetickej únie v oblasti dosahovania spoločných klimaticko-energetických cieľov do roku 2030 s prihliadnutím na rok 2050,
* zabezpečiť včasnú implementáciu politiky a opatrení energetickej efektívnosti,
* primeranými a cielenými regulačnými opatreniami prispieť k dosiahnutiu environmentálnej udržateľnosti stanovených cieľov.
 |
| 1. **Dotknuté subjekty**
 |
| Ústredné orgány štátnej správyVyššie územné celkyMestá a obceDomácnostiPodniková sféra |
| 1. **Alternatívne riešenia**
 |
| SR je povinná vypracovať a predložiť integrovaný národný energetický a klimatický plán na základe článku 9 nariadenia EP a Rady (EÚ) č. 2018/1999 o riadení energetickej únie a opatrení v oblasti klímy do 31.12.2019. Alternatívne riešenia sú navrhnuté na medzirezortné pripomienkové konanie v oblasti využívania OZE vo výške 19,2% resp. 20%, pričom po ukončení MPK bude vybraná jedna alternatíva.  |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | ☒ Áno | ☐ Nie |
| Konkrétne zmeny legislatívy v súlade s navrhovanými opatreniami NECP budú vykonávané pri ich prípadnej novelizácií. Potreba novelizácie bude analyzovaná na základe čiastkových stratégií a analýz jednotlivých rezortov a podľa potreby implementácie legislatívy EÚ. |
| 1. **Transpozícia práva EÚ**
 |
| nie |
|  |
| 1. **Preskúmanie účelnosti\*\***
 |
| Na základe požiadaviek nariadenia EP a Rady (EÚ) č. 2018/1999 o riadení energetickej únie a opatrení v oblasti klímy. |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |
|  |
|  |
| 1. **Vplyvy navrhovaného materiálu**
 |
| **Vplyvy na rozpočet verejnej správy** | **☐** | **Pozitívne** | **☐** | **Žiadne** | **☐** | **Negatívne** |
|  z toho rozpočtovo zabezpečené vplyvy | ☐ | Áno | ☐ | Nie | ☐ | Čiastočne |
| **Vplyvy na podnikateľské prostredie** | **☐** | **Pozitívne** | **☐** | **Žiadne** | **☐** | **Negatívne** |
|  z toho vplyvy na MSP | ☐ | Pozitívne | ☐ | Žiadne | ☐ | Negatívne |
| **Sociálne vplyvy** | **☐** | **Pozitívne** | **☐** | **Žiadne** | **☐** | **Negatívne** |
| **Vplyvy na životné prostredie** | **☐** | **Pozitívne** | **☐** | **Žiadne** | **☐** | **Negatívne** |
| **Vplyvy na informatizáciu** | **☐** | **Pozitívne** | **☐** | **Žiadne** | **☐** | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** | **☐** | **Pozitívne** | **☐** | **Žiadne** | **☐** | **Negatívne** |
|  **vplyvy na procesy služieb vo verejnej správe** | **☐** | **Pozitívne** | **☐** | **Žiadne** | **☐** | **Negatívne** |

|  |
| --- |
| 1. **Poznámky**
 |
| Integrovaný národný energetický a klimatický plán je široký koncepčný materiál, ktorý je založený na už jestvujúcich, resp. práve pripravovaných strategických materiáloch viacerých rezortov, nastavuje rámec pre realizáciu legislatívnych a nelegislatívnych opatrení zameraných na ochranu klímy a dlhodobo udržateľnú energetiku. Predkladaný materiál je nelegislatívnym rámcovým strategickým dokumentom.V tejto fáze návrhu strategického dokumentu nie je možné stanoviť dopad na štátny rozpočet a verejné financie sa nedajú vyčísliť, všetky výdavky predmetného materiálu, ako aj ďalších nadväzujúcich materiálov, však budú zabezpečené v rámci schváleného rozpočtu subjektov verejnej správy bez zvýšených požiadaviek na rozpočet verejnej správy a z materiálu nevyplynie rozpočtovo nekrytý vplyv, alebo budú samostatne predložené na rokovanie vlády SR s vyčíslenými vplyvmi na rozpočet verejnej správy a uvedením finančného krytia. Výška potrebných finančných prostriedkov bude závislá na konečnej hodnote výšky ambície v OZE pre rok 2030. Odhad celkovej investičnej náročnosti pri dosahovaní cieľov v oblasti OZE je 4,3 mld. eur pre cieľ 19,2%, resp.  5 mld. eur pre cieľ 20,0% . Zvýšenie o 0,8 percentuálneho bodu znamená vyššie investičné náklady o 700 mil. eur, pričom zvýšenie je najmä v sektore vykurovania. Zvýšenie investičných nákladov proporčne zodpovedá zvýšeniu cieľa. Dôležitejší je pohľad na podporu zo strany štátu. Kým pre cieľ 19,2 % predpokladáme intenzitu pomoci na úrovni 30%, v prípade ambicióznejšieho cieľa je potrebné sektor vykurovania motivovať viac a intenzitu pomoci pre zvýšenie o 0,8 percentuálneho bodu predpokladáme minimálne na úrovni 50 % z dodatočných 700 mil. investičných nákladov. Dôvodom je potreba zvýšiť motiváciu na zmenu palivovej základne na OZE v teplárňach, zvýšené využívanie geotermálnej energie a jej podpora aj pre rizikové projekty, ktoré si vyžadujú zvýšené financovanie. Financovanie aj dopad na verejné a súkromné financie bude možné určiť až pri predkladaní následných konkrétnych čiastkových stratégií a pri inej implementácii cieľov a opatrení stratégie. V následných stratégiách a legislatívnych návrhoch dotknutých rezortov budú podrobnejšie rozpracované opatrenia na základe zhodnotenia aktuálneho stavu v danom časovom období a v danej oblasti udržateľného rozvoja, ako aj trendy vývoja, ktoré budú smerovať k lepšiemu odhadu ekonomickej náročnosti a budú známe aj možnosti financovania. Schválenie dokumentu nemá definovateľný vplyv na podnikateľské prostredie ani priame sociálne vplyvy.Vzhľadom na strategický charakter a dosah dokumentu podlieha tento materiál strategickému posudzovaniu vplyvov na životné prostredie (SEA) podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.Nepredpokladáme priamy vplyv na informatizáciu a služby verejnej správy pre občana. Samotný materiál nastavuje len rámec pre realizáciu legislatívnych zmien, resp. prípravu iných strategických a koncepčných materiálov, ktoré rozpracujú konkrétne opatrenia a nástroje na dosiahnutie stanovených cieľov.V súčasnosti nie sú známe všetky konkrétne opatrenia, resp. rozsah potrebných zmien, a preto nie je možné kvantifikovať, ani detailne kvalitatívne popísať vplyvy navrhovaného materiálu. Analýzy relevantných vplyvov budú vyhodnotené až v ďalších materiáloch reflektujúcich konkrétne navrhované opatrenia.Pri implementácii každého opatrenia bude stanovená zodpovednosť, spolupráca, kompetencie, časový a finančný rámec a stanovenie ďalšej potreby podnikateľských, finančných, environmentálnych a sociálnych analýz. |
| 1. **Kontakt na spracovateľa**
 |
| Email: juraj.rokfalusy@mhsr.sk, tel. 02/48541922 |
| 1. **Zdroje**
 |
| Na prípravu NECP bola vytvorená pracovná skupina zo zástupcov MH SR, MŽP SR, MDaV SR, MPaRV SR, MŠVVaŠ SR a ÚRSO. Návrh NECP bol predmetom verejnej konzultácie v januári a februári 2019.Boli využité štatistické materiály ŠÚ SR a EUROSTATu. Informácie poskytli oslovení prevádzkovatelia energetických zariadení. |
| 1. **Stanovisko Komisie pre posudzovanie vybraných vplyvov z PPK**
 |
| Materiál nebol predmetom PPK. Vzhľadom na jeho prierezový a strategicky koncipovaný charakter nie je možné v tomto okamihu analyzovať jeho vplyvy na jednotlivé sektory. |